open-index/open-wikipedia-markdown huggingface dataset:
Kommuner i departementet Aube

Dette er en liste over de 433 kommunene i departementet Aube i regionen Grand Est i Frankrike. Per 1. januar 2021 er antall kommuner redusert til 431.


(CAT) Communauté d'agglomération Troyenne, dannet i 2000.
Gimsøysteinen

**Gimsøysteinen** er en runestein fra vikingtiden fra gården Sand på Gimsøya, Vågan kommune, Nordland.

Steinen  ble for første gang omtalt i 1810, den sto da antakelig på det opprinnelige stedet, ved veien mellom Gimsøy kirke og sjøen. I 1863 var professor Yngvar Nielsen på stedet, og han anfører at det skal ha vært flere gravrøyser på stedet. Steinen ble innkjøpt av Fortidsminnesmerkeforeningen i 1864, og i 1868 ble den fraktet til Bergen Museum. I 1972 ble den hentet tilbake til Nord-Norge, og den står i dag utstilt i Tromsø museum.

Steinen er 1,7 meter høy, og har en lang innskrift i den yngre runerekken. Gerd Høst tolker den til:

:**.uki : asa : b: raisþa : uar : aft : .t.aþ : .i. : nafis : þa : is : asi : ... : þaþan : au..ua : staina : þisa : **

På moderne norsk skulle dette bli:
*.uki Åses bror reiste denne gravrøys etter (…) Næfis (…) da Åse flydde herfra og likeså disse (kjennelige?) steiner*

## Litteratur
Gerd Høst: Innskriften på Gimsøysteinen. *Norsk Tidsskrift for Sprogvitenskap, bind XVIII*, Oslo 1958

Gerd Stamsø Munch: Bautasteiner og vei. Et forsøk på nytolkning av reiste stein på Gimsøy i Lofoten. *Viking XLV* Oslo 1982
Augun dine

***Augun dine*** er et musikkalbum med Hans Løkken, utgitt i 1987. Dette er hans første og eneste plate som soloartist.

## Sporliste
# «Augun dine» (Hans Løkken)
# «Blå fiol og stemorsblomster» (Hans Løkken)
# «Livi (slik at du kæin dø) me e smil» (Hans Løkken)
# «Åra, timæin og tankæin» (Hans Løkken)
# «Mange, mange gongo» (Hans Løkken)
# «Sangen e mine ord» (Hans Løkken)
# «Gje me enda en aprilkvæll» (Hans Løkken)
# «Vendalen» (Hans Løkken)
# «Drømmæin mine» (Hans Løkken)

## Medvirkende
### Musikere
* Hans Løkken - sang, mandolin, bass, låtskriver
* Bjørn Elvestad - gitarer, fiolin
* Ivar Morten Bakken - gitarer
* Trond Halle - munnspill
* Svein Ivar Sæther - trommer, perkusjon 

### Øvrige medvirkende
* Morten Nyhus - produsent, tekniker 

## Eksterne lenker
* Augun dine
Familien (ukeblad)

***Familien*** er et norsk ukeblad siden 1959. Opprettelsen var en videreføring av bladet «Kristen Ungdom» som ble startet i 1939 av Det norske misjonsforbund. Ukebladet henvender seg til kristne lesere, men inneholder i liten grad forkynnelse.

## Opplag
Bekreftede netto opplagstall fra Mediebedriftenes Landsforening:

## Referanser
Jutta av Sachsen (dansk dronning)

:*For markgrevinnen med samme navn, se [[Jutta av Sachsen (d. 1287)]]*.

**Jutta av Sachsen**, (født rundt 1223, død 1267). Datter av hertug Albrecht I av Sachsen og Agnes av Østerrike (1206&ndash;1226). Jutta giftet seg den 9. oktober (alternativt 17. november) 1239 med daværende danske prins Erik Valdemarsson. Da denne 1241 steg på tronen som kong Erik IV «Plogpenning» av Danmark kunne Jutta titulere seg dronning av Danmark.

## Referanser


## Eksterne lenker
* Jutta hos Dansk biografisk leksikon
Jutta av Sachsen (d. 1287)

:*Se også [[Jutta av Sachsen (dansk dronning)]]*

**Jutta av Sachsen** (født omkring 1240, død 23. desember 1287) var datter av hertug Albrecht I av Sachsen og Agnes av Thüringen (død før 1247). 

Jutta ble markgrevinne av Brandenburg etter at hun i 1255 inngikk ekteskap med markgreve Johan I av Brandenburg (død 1266/1267). De to er foreldre til den danske dronningen Agnes av Brandenburg (død 1304).

## Referanser
Kjetil Nordfjeld

**Kjetil Nordfjeld** (født 1966) er en norsk musiker, gitarist, sanger, låtskriver, plateprodusent. Han er også soloartist og har utgitt to album med sitt backingband Christiania og ga i 2005 ut albumet *[[Evig vandring]]* og i 2009 kom albumet *[[Sterke saker]]* på selskapet Tylden & co. Han og bandet har vært med på diverse samlealbum.

## Referanser
Evig vandring

***Evig vandring*** er et musikkalbum av Kjetil Nordfjeld & Christiania, utgitt på Tylden i . Dette er bandets debutalbum.

## Sporliste
# «Evig vandring»
# «Min sommermelodi»
# «Til deg»
# «Under samme sol»
# «Kongsvinger»
# «Du vil alltid lengte hjem»
# «Forandring»
# «Du og jeg»
# «Bare for deg og meg»
# «Bill.mrk»
# «Puslespill»
# «Jeg kan være»
# «I'll Be There Too»

## Referanser


## Eksterne lenker
*
Sterke saker

***Sterke saker*** er et musikkalbum med Kjetil Nordfjeld & Christiania, utgitt i .

## Sporliste
# «Campingpolka»
# «Sterke saker»
# «Det øyet ser»
# «Din for alltid»
# «Ingen plass å henge jakka»
# «Na na na»
# «En natt har blitt til dag»
# «Gjennomsnittsnordmann»
# «Naturens egne toner»
# «Mellom himmel og jord»
# «Det er sommertid»
# «Værprofet»
# «Første gangen»
# «En duft av våren»

## Referanser


## Eksterne lenker
*
Kommuner i departementet Marne

Dette er en liste over de 620 kommunene i departementet Marne i regionen Grand Est i Frankrike. Per 1. januar 2022 er antall kommuner redusert til 613.


(CAC) Communauté d'agglomération de Châlons-en-Champagne, dannet i 2000.
(CAR) Communauté d'agglomération de Reims, dannet i 2004.
Nalen

**Nalen** (etablert 1888) er en rock- og jazzklubb i Regeringsgatan 74 i Stockholm, opprinnelig kalt *Nationalpalatset* eller bare *Nationalen*, forkortet *Nalen*.

Det var i sin storhetstid 1933-60 ledet av Gustaf Lindblom (1891-1960) og kjente swing-orkestre var her, etterhvert også rocke-band. Rundt 1943 var blant andre den norske Pete Brown her og spilte trommer sammen med stortalentet Åke Hasselgård. Den svensk-norske psykologiprofessor og jazzpianist Dan Olweus vant solopriser her i 1948. I perioden 1951-64 huset det Nalenbandet ledet av Arne Domnérus og Rolf Ericson. I dette spilte jo Egil Johansen trommer. Andre hyppige band var Carl-Henrik Norin sitt band såvel som Putte Wickmans. Lokalet kunne ta 700 gjester, hovedsakelig fra den svenske landsbygda, og det var alkoholfritt.  Det var på Nalen i 1954 at Jokkmokks-Jokke ble kjent, og en ung Arne Bendiksen på kontrabass var nær ved å bli innehaver. I 1956 ble biskop Helge Ljungberg kjent da han talte her, og ungdommen ropte «See you later alligator». Det var her Monica Zetterlund debuterte i 1958 og møtte blant andre en turnerende Dave Brubeck.  Den såkalte «Nalenpastoren» var vekkelsespredikant Gösta Engwall, så etter noe  dødtid på 1960-tallet ble det i 1967 nedlagt til fordel for platevirksomhet. I Stockholm hadde jo da også Gyllene Cirkeln blitt viktig jazzscene. Ikke før på 1990-tallet gjenåpnet Nalen som musikk-klubb, og siden 1998 har man delt ut den svenske jazzprisen Django d'Or her. Det drives av Sami, Svenska artisters och musikers intresseorganisation.

## Referanser


## Eksterne lenker
*
Liste over svensk-danske kriger

Liste over kriger mellom Danmark-Norge og Sverige mellom 1471 og 1814. «Svenskekrigene» brukes som en fellesbetegnelse for en del av disse krigene.

## Referanser
Armagh-boken

**Armagh-boken** (latin: *Codex Ardmachanus* eller *Liber Ardmachanus*), også kjent som **Patricks kanon** (irsk: *Canóin Phátraic*) er et irsk insulært manuskript fra begynnelsen av 800-tallet. Boken har sitt navn etter klosteret Armagh i Armagh i dagens Nord-Irland. Det alternative navnet «Patricks kanon» stammer fra en middelalder-tradisjon om at Irlands skytshelgen Patrick selv skal ha skrevet deler av boken.

Boken bestod opprinnelig av 222 folio av relativ liten størrelse, ca 195 x 145 mm. Folio 1 og foliene 41&ndash;44 er nå tapt. Boken har tre hoveddeler. Den første delen er en samling av nesten alt det eldste biografiske og historiske materialet knyttet til Patrick, den andre delen er den eneste bevarte komplette versjonen av det Det nye testamentet fra den tidlige irske kirke, og den siste delen er Sulpicius Severus' biografi om Martin av Tours.

Boken oppbevares i dag i biblioteket til Trinity College i Dublin, med katalogsignatur *MS 52*.

## Kilder
* 
*
Pondus (tegneserieblad)

***Pondus*** er et norsk tegnserieblad, basert på serien Pondus, skapt av Frode Øverli.

Bladet kom ut første gang i 2000, med fem utgivelser i sitt første år. Senere har det etablert seg med månedlige utgivelser. I 2018 var *Pondus* Norges mest leste blad med et tall på 468 000 lesere.

## Opplag
Bekreftede netto opplagstall fra Mediebedriftenes Landsforening:

## Referanser
Nordental

**Nordental** er en messe for dentalbransjen. Landets tannhelsepersonell møter leverandører av utstyr og tjenester rettet mot tannhelsetjenesten på arrangementet, som er en sentral og integrert del av Den norske tannlegeforenings landsmøte. 

Nordental har hatt et besøkstall på ca 4&nbsp;000 profesjonelle besøkende fra den private og offentlige tannhelsetjenesten. De fleste er deltagere på NTFs landsmøte, men det kommer også mange som bare besøker utstillingen. Målgruppen er tannleger, tannhelsesekretærer, tannteknikere og tannpleiere. 

Utstillerne leverer alle typer produkter, utstyr og materiell til tannhelsetjenesten. I tillegg finner man en rekke organisasjoner og leverandører av tjenester med relevant tilknytning til bransjen.

## Referanser


## Eksterne lenker
* Om Nordental 2010 hos tannlegeforeningen.no
Orkdalsbanken Stadion

**Orkdalsbanken Stadion**, tidligere kjent som Fannremsmoen, er en fotball- og friidrettsarena som ligger på Fannrem i Orkdal. Anlegget ble oppgradert og gjenåpnet i 2008. Anlegget ble brukt av Kattems toppserielag i sesongen 2010 og 2011, (kvinner), samt alle fotballag i Orkla FK og Orkdal IL. Ved oppgraderingen ble det også anlagt et friidrettselement i nordøstre ende av stadion, samt en 7erbane på baksiden av tribuneanlegget.
Jordskjelvet i Christchurch 2011

**Jordskjelvet i Christchurch 2011** var et jordskjelv med momentmagnitude på 6,3 som inntraff i Canterbury-regionen på Sørøya på New Zealand kl. 12.51 lokal tid 22. februar 2011 (23.51 21. februar 2011 UTC). Jordskjelvets hyposenter var 5&nbsp;km under byen Lyttelton, og medførte store ødeleggelser og 181 omkomne i nærliggende Christchurch, New Zealands nest største by.

Dette var det største etterskjelvet etter jordskjelvet i Canterbury 2010, men anses også som et separat jordskjelv. Dette jordskjelvet hadde lavere magnitude, men forårsaka mer skade siden episenteret var så nær Christchurch, samt at hyposenteret til jordskjelvet i 2010 lå 10&nbsp;km under bakken, mens dette kun var 5&nbsp;km under bakken. Dette jordskjelvet kom også ved lunsjtider på en tirsdag, mens det forrige var på morgenkvisten på en lørdag, og mange bygninger var allerede skada av tidligere skjelv.

Statsminister John Key har sagt at 22. februar «kan være New Zealands mørkeste dag». Det forelå etter skjelvet ubekrefta rapporter på at dødstallet kunne være så høyt som 200–400. Christchurchs borgermester Bob Parker uttalte at minst 200&nbsp;mennesker var antatt å være fanga under sammenraste bygninger.

## Referanser




## Eksterne lenker
* 
* Levende oppdateringer fra New Zealand Herald 22. februar 23. februar
* Newzealandsk TV3s jordskjelvside
Huset Askanien

**Huset Askanien** er en tysk fyrsteslekt som i mer enn syv hundre år regjerte i ulike deler av Tyskland. Slekten regjerte i Anhalt, oppkalt etter borgen Anhalt ved byen Aschersleben. 

Den første i slekten som fikk historisk betydning var Albrecht I av Brandenburg (Albrekt Bjørnen) (død 1170). I 1134 ble han forlent med Altmark og fikk makt øst for Elben. Albrekt var grunnlegger av markgrevskapet Brandenburg.

Huset Askanien er flere ganger delt i forskjellige linjer. Den historisk viktigste linjen er Anhalt-Zerbst og keiserinne Katarina II av Russland tilhørte denne. Denne slektsgrenen opphørte i 1793. En annen viktig gren var Dessau og til denne hørte den prøyssiske generalen fyrst Leopold I av Anhalt-Dessau. En tredje gren er hertugene av Sachsen-Lauenburg.

I 1866 sto Anhalt på Preussens side i krigen mot Østerrike og gikk samme år inn i Det nordtyske forbund. I 1918 var den 17-årige Joachim Ernst av Anhalt hertug; men hans formynder abdiserte på hans vegne. 

## Eksterne lenker
* 
* anhalt-askanien
Kjell Bygstad

**Kjell Otto Bygstad** (født 7. juni 1938 i Bygstad, død 29. juli 2008 i Spydeberg) var en norsk politisk aktivist, partisekretær og redaktør.

Bygstad kom til Oslo som student i 1960. Han var innstilt som lederkandidat i Det Norske Studentersamfund i 1964, men Berge Furre ba Bygstad overta som partisekretær i Sosialistisk Folkeparti (SF), noe han etterkom. Senere la den unge partisekretæren seg ut med Finn Gustavsen og etter en kort periode i ml-bevegelsen med Tron Øgrim. 

## Partisekretær og redaktør
I sin første tid i Oslo var Bygstad aktiv i Norsk Aksjon mot Apartheid og Krisefondet for Sør-Afrika, der Unge Høyre også var med. Ole Kopreitan og Kjell Bygstad gikk i spissen i en aksjon da Norge skulle spille landskamp i tennis mot apartheidstaten Sør-Afrika i 1964. Det ble arrangert to demonstrasjoner, en lovlig og en ulovlig. 

Under seksdagerskrigen i 1967, da Israel blant annet okkuperte Jerusalem, satt Bygstad som partisekretær i SF. Senere ble han redaktør av Fabrikkarbeideren, fagbladet til Norsk Kjemisk Industriarbeiderforbund, fra 1989 til 2000. Før det var han anleggsgartner i 25 år og bestyrer av Stein og Jords feriehjem i Enebakk i tre år. I tiden som redaktør av Fabrikkarbeideren var Kjell Bygstad også medlem av LOFF, Landsorganisasjonens Fagbladforening. Gjennom flere tiår jobbet han for å påvirke LOs pro-israelske standpunkt i mer Palestina-vennlig retning, og han var primus motor i arbeidet med å få palestinske fotballag til Norway Cup sammen med Fuad Timraz.

## Palestina-solidaritet
Bygstad deltok i Palestinakomiteen fra dag en, var gjennom splittelsen i Palestina-arbeidet seks år senere, var med på dannelsen av Palestinafronten, senere Palestinagruppene og Fellesutvalget for Palestina. Sistnevnte utvalg var sammensatt av organisasjoner. Etter et besøk i Libanon i 1977 traff han palestineren og fagforeningsmannen Abu George, som ble ansatt i LO på internasjonal avdeling.

## Referanser
The Citizen (Tanzania)

***The Citizen*** er ei tanzaniansk dagsavis som utgis av Mwananchi Communications Ltd., som også gir ut den swahilispråklige dagsavisa *[[Mwananchi]]*.

## Eksterne lenker
*
Bladgull

**Bladgull**  har vært i bruk siden antikken, og blir framstilt av legeringer med høyt gullinnhold. Det kan bli hamret ut til en ekstremt tynn folie, ned mot om lag  100&nbsp;– 1000 atomlag tynt. Et gram gull kan ved en tykkelse på 100&nbsp;nm dekke en flate på om lag &nbsp;0,5&nbsp;m².

Bladgull blir brukt til å få ikke-metalliske gjenstander til å se ut som om de er av gull. Det kan bære forgylling av lær i bøker eller møbler, eller motivelement i malerier, for eksempel ikon, eller forgylling av bilderammer av tre.

Bladgull er ikke giftig, og kan inngå i visse eksklusive matretter.
Clwyd (elv)

**Clwyd** (walisisk: *Afon Clwyd*) er ei elv i Denbighshire nord i Wales. Den har sitt utspring i Clocaenog-skogen,  rundt 8 kilometer nordvest for byen Corwen. Dens totale lengde er 56 km.

## Beskrivelse
Elva renner først mot sør til Melin-y-Wig, hvor den snur og fortsetter mot nordøst til Ruthin. Her forlater elva den relativt trange dalen og renner ut på slettene i dalen Vale of Clwyd (walisisk: *Dyffryn Clwyd*), hvor den løper sammen med sideelva Clywedog like sør for Denbigh. Elva fortsetter nordover i brede meandere gjennom den fruktbare Clwyd-dalen, og løper noen kilometer nord for St. Asaph sammen med sideelva Elwy, som er omtrent like stor som hovedelva. Vannet fra de to elvene kan ofte renne side ved side nedover dalen uten å blandes. Clwyd er påvirket av tidevannet nedstrøms fra St. Asaph. Elva munner ut i Liverpoolbukta i Irskesjøen ved Rhyl.

## Historie

I år 921 etablerte kong Edvard den eldre et mindre festing på samme sted, ikke i stein, men jord- og tømmer, en *burh*, ved utløpet av Clwyd. Hensikten var å forsvare av kystlinjene i Nord-Wales og Cheshire mot angrep fra norrøne vikinger. Det har blitt antydet at kong Edvards festning lå nær Rhuddlan, og at vollene og grøftene som kan spores i den sørøstlige utkanten av byen, kan ha utgjort en del av jordvollene, men dette er fortsatt usikkert, og det virker mer sannsynlig at den sto nær elvemunningen på et sted på kysten som nå er tapt, men fortsatt er kjent i 1310 som «Bircloyt».

I 1277 bygde kong Edvard I festningen Rhuddlan Castle like ved Clwyd i Rhuddlan. For at forsyningslekterne hans skulle kunne nå fram til festningen, hyret han inn 968 mann for å arbeide med det som ble kalt «den store grøfta». Han rettet ut den fem kilometer lange elvestrekningen som gikk fra slottet til havet. Dette var en enorm ingeniørmessig bragd, selv sammenlignet med dagens standarder. Ved hjelp av satellittbilder er det fremdeles mulig å se de opprinnelige svingene og buene i Clwyd.

## Referanser


## Eksterne lenker
* 
*Rhyl and St Asaph Angling Association
Mutasjon (genetisk algoritme)

I genetiske algoritmer er **mutasjon** en genetisk operator brukt for å beholde genetiske mangfold fra en generasjon av populasjonen til neste. Det er analogt til biologisk mutasjon.
Mutasjon, som er sjeldent i naturen, representerer en forandring i "genene" (tekststrengen som representerer individet). Dette kan lede til en signifikant forbedring i fitness, men kan også ha skadelige resultat.
Mutasjon ble introdusert som en operator som en garanti for at algoritmen ikke skulle bli stoppe på et lokalt optimum. Sekvensen av seleksjon og rekombinasjon kan stagnere på en homogen populasjon. Derfor er mutasjon viktig med å forhindre tap av genetisk mangfold.

## Referanser
Everybody and Their Broken Hearts

«***Everybody and Their Broken Hearts***» er en sang av det norske rockebandet BigBang, utgitt som single 21. februar 2011. Den ble også utgitt på deres åttende studioalbum Epic Scrap Metal, som kom 4. mars 2011. Sangen er skrevet av bandets vokalist, gitarist og låtskriver Øystein Greni.
Transafrikansk hovedveinett

**Transafrikansk veinett** er et nettverk av internasjonalt viktige hovedveier i Afrika som blir utviklet og vedlikeholdt av Den afrikanske union, FN-organet UNECA og Afrikabanken. Veinettets totale lengde er bortimot 60&nbsp;000&nbsp;km, omtrent halvparten er asfaltert.

Hensikten med veinettet er å knytte sammen Nord-Afrika, Vest-Afrika, Sentral-Afrika, Øst-Afrika og det sørlige Afrika for å fremme handel og vekst. Fremdelse mangler mange viktige forbindelser, og det er egentlig bare det sørlige Afrika og Østafrika som har ordentlige forbindelser.

## Eksterne lenker
* 
* REVIEW OF THE IMPLEMENTATION STATUS OF THE TRANS AFRICAN HIGHWAYS AND THE MISSING LINKS, Stockholm 2003
Don Cherry

**Don Cherry** (1936–1995) var en amerikansk jazzmusiker (trompet, kornett).

## Liv og virke
Don Cherry fikk sitt gjennombrudd mot slutten av 1950-tallet da han og Ornette Coleman spilte frijazz og ga ut albumet *The shape of jazz to come* i 1959. De to opptrådte sist sammen på Moldejazz i 1987 da Coleman kalte prosjektet *Prime Time* og Cherry brukte pikkolo-trompet. 

Etter å ha flyttet til Sverige i 1967 i protest mot Richard Nixon dro Cherry første gang til Moldejazz i 1968 med *New York Total Music*, som bestod av Karlhanns Berger på vibrafon, Kent Carter på bass og Jacques Thollot på trommer. Den norske fjernsynsmannen Svein Erik Børja fra NRK, som var der med elektronkameraer, fikk ros av Don Cherry for «sensitivitet og artistisk sans».

Den norske bassisten Arild Andersen deltok i Cherrys delvis svenske *Ethernal Rhythm Orchestra* på Berlin Jazz Days 9. november 1968. Konsertopptakene ble til platen *[[Eternal Rhythm]]* (MPS, 1969).

Han opptrådte så på Sandvika kino den 9. oktober 1969 i sekstett med Karin Krog på vokal, Sidsel Paasche på munnharpe, Arild Andersen på bass, Terje Rypdal på gitar og Jan Garbarek på saksofon. Ifølge Garbarek var Cherry «…en sort amerikaner som gikk i indianske klær og spilte indisk og tyrkisk musikk. Vi spilte world music lenge før begrepet eksisterte». 

Han deltok med en trio på Kongsberg Jazzfestival 1971. Med sitt *The Organic Music Theatre* gjestet Cherry jubileums-festene til Club 7 den 27. september 1973 og 24. oktober 1978. Imellom de to var han igjen på Kongsberg Jazzfestival i 1975 med Billy Higgins, Frank Low og Arild Andersen på bass. På Moldejazz både i 1979 og 1982 brakte han bandet *Old and New Dreams Band* med Dewey Redman på tenorsaksofon, Charlie Haden på bass og Ed Blackwell på trommer, mens han og Blackwell på Moldejazz i 1984 spilte med det norske *Tamma*, som bestod av Finn Sletten, Erik Balke, Per Jørgensen, Jon Balke og Sveinung Hovensjø. På Kongsberg Jazzfestival i 1986 måtte Cherry trekke en tann og Blackwell innlegges for nyreproblemer. Med Bobo Stenson var Cherry på Musikkflekken den 29. november 1991. Han spilte lommetrompet på Vossajazz i 1993, i kvartett med Bob Stewart tuba, Hamid Drake tromme og Carlos Ward saksofon. 

Cherry døde av leversvikt. Gjennom sitt ekteskap med svenske Maylen Bergström hadde han de svenskfødte stedøtre Neneh Cherry (1964-) og Titiyo (1967), begge  popstjerner, og hans to  sønner er låtskriveren Eagle-Eye Cherry (1971-) og jazzpianist David Ornette Cherry. Det var faren som skrev tittellåten til Eagle-Eye Cherrys skive *Desireless*, utgitt 1998.

## Utgivelser (utdrag)
* Tamma med Don Cherry og Ed Blackwell, (Odin Records, Odin NJ 4014-2, 1984)
## Referanser


## Eksterne lenker
* 
* 
*
Håkon Øvreås

:*Se også filmprodusenten [[Håkon Øverås]]

*'Håkon Øvreås*' (født [[5. april]] [[1974]]) er en [[Norge|norsk]] [[forfatter]]. Han debuterte med diktsamlingen *Avstanden mellom hus* på [[Cappelen Damm]] i 2008. I 2011 kom diktsamlingen *Grevlingvariasjonene*. Han ga ut barneboka *Brune* sammen med illustratør [[Øyvind Torseter]] i 2013. Hans seneste bok er oppfølgeren av *Brune*, - *Svartle*.  

== Bibliografi ==
* *Avstanden mellom hus*, dikt (2008)
* *Grevlingvariasjonene*, dikt (2011)
* *Brune*, barnebok (2013) 
* *Kjærlighet er den Ting*, dikt (2014)
* *Svartle*, barnebok (2015)
* *Blåse*, barnebok, Gyldendal (2018)

== Priser ==
* [[Kulturdepartementets_priser_for_barne-_og_ungdomslitteratur#Litteraturprisen|Kulturdepartementets litteraturpris for barne- og ungdomslitteratur]] 2013, for *Brune*
* [[Norske Barne- og Ungdomsbokforfattere|NBU]]s debutantpris Trollkrittet 2013, for *Brune*
* [[Nordisk råds barne- og ungdomslitteraturpris]] 2014 for *Brune''

## Referanser


## Kilder
*Presentasjon av Håkon Øvreås i Forfatterkatalogen på Forfattersentrums nettsider
*

## Eksterne lenker
* Forfatterprofil på Cappelen Damm forlags vevsider
* Håkon Øvreås' hjemmeside 
* Sein Und Webzeit – Håkon Øvreås' infoblogg
* Håkon Øvreås leser dikt på YouTube
Rekombinasjon (genetisk algoritme)

**Rekombinasjon** er i genetiske algoritmer brukt for å generere nye individer/tilstander fra en generasjon til den neste. Det er analogt til reproduksjon og biologisk rekombinasjon, som genetiske algoritmer er basert på.

## Teknikker
### Ett punkts rekombinasjon
Ett punkt i begge foreldrenes tekststrenger er valg og all data bak dette punktet blir kombinert på ny og danner på denne måte avkom.

### To punkts rekombinasjon
Svært lik som ett punkts rekombinasjon, men her blir genene mellom de to valgte punktene kombinert.

## Se også
* Mutasjon
Black Veil Brides

**Black Veil Brides** er et amerikansk (glam rock i tidligere tider med albumet *Set the World on Fire*) rocke-band som ble dannet i 2006 av vokalisten Andrew Dennis Biersack. Medlemmene i bandet er Andy "Sixx" Biersack (vokalist), Ashley Purdy (bass), Jake Pitts (el-gitar), Jeremy «Jinxx» Ferguson (fiolin, gitar) og Christian «CC» Coma (trommer). 

Den første EP-en de ga ut var *Sex & Hollywood*. Debutalbumet *We Stitch These Wounds* ble gitt ut 20. juli 2010. Black Veil Brides ga 14. juni 2011 ut albumet *Set the World on Fire*. Sangen «Set the World on Fire» ble brukt i filmen *[[Transformers: Dark of the Moon]]*. Sangen var også den offisielle temasangen til WWEs  *Hell in a Cell 2011*. En av sangene på albumet *Fallen Angels* ble gitt ut 3. mai 2011. Bandets tredje album, *Wretched and Divine: The Story of the Wild Ones*, ble utgitt 8. januar 2013.

## Nåværende medlemmer
*Andy «Six» Biersack – Vokal, tekst skriver(leder)
*Jake Pitts – Gitar
*Jeremy «Jinxx» Ferguson – Gitar, fiolin
*Ashley Purdy – Bass, backup vokal
*Christian «CC» Coma – Trommer

## Tidligere medlemmer
*Sandra Alvarenga – Trommer (2008–2010)
*Chris «Hollywood» Bluser – Gitar, bakgrunnsvokalist (2008–2009)
*David «Pan» Burton – Gitar (2008–2009)
*Johnny Herold – Gitar (2006–2008)
*Nate Shipp – Gitar, bakgrunnsvokalist (2007–2008)
*Phil «Catalyst» Cenedella – Bass, bakgrunnsvokalist (2006–2008)
*Chris «Craven» Riesenberg – Trommer (2007–2008)

## Diskografi
### Album/EP

### Singler

### Musikkvideoer

## Eksterne lenker
* 
* 
* 
*
KV56

Gravkammeret **KV56** som befinner seg i Kongenes dal i Egypt er kjent som *Gullgraven*, og ble oppdaget av Edward R. Ayrton i januar 1908. Det inneholder hva man tror er en intakt grav for et kongelig barn fra seint i det 19. dynastiet. Innholdet i gravkammeret og sarkofagen har forvitret og restene var dekket med et 1&nbsp;cm tykt lagt av bladgull og *[[stukk]]*. Det ble også funnet et par sølvhansker og et par sølvarmbånd med navnene Seti II og Twosret innrisset, og ett sett med øreringer av gull også merket med navnet Seti II. Hvem som opprinnelig lå i graven er ukjent.

## Referanser

*Reeves, N & Wilkinson, R.H. The Complete Valley of the Kings, 1996, Thames and Hudson, London
*Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo

## Eksterne lenker
* Theben kartprosjekt: KV56 - Innbefatter beskrivelse, bilder og plantegninger over gravstedet (engelsk)
Zimbabwe People’s Revolutionary Army

**Zimbabwe People's Revolutionary Army** (ZIPRA) var den væpnede fløyen av det politiske partiet Zimbabwe African People's Union i Rhodesia. 

ZIPRA ble dannet i 1960 av den nasjonalistiske lederen Jason Moyo, nestlederen for partiet fra Joshua Nkomo. ZIPRA drev militær trening både av vanlige soldater og gerilja-soldater ZANLA og i 1979 hadde de anslagsvis 20 000 stridende medlemmene. ZIPRA var basert i flyktningleirene rundt Lusaka og Zambia.

ZIPRA fulgte ikke hele tiden ZANLA's politikk som var inspirert av maoismen, men den fulgte i stedet sovjetisk marxist-leninistiske prinsipper og de hadde et nært forhold til lokale bonde-befolkningene. ZIPRA var i formell allianse med Umkhonto vi Sizwe (MK). ZIPRA og MK gjennomførte et militært mislykket misjon i Sør-Rhodesia på midten av 1960-tallet. 

I 1978 og 1979 skjøt ZIPRA ned to sivile passasjerfly av flyselskapet Air Rhodesia, og drepe i alt 102 passasjerer og mannskapet. Air Rhodesia Flight 825 var en planlagt flyreise fra Kariba til Salisbury som ble skutt ned 3. september 1978 av ZIPRA-geriljaen med hjelp fra en SAM-7 bakke-til-luft-missil. 18 av det 56 passasjerene overlevde styrten. 

Fem av de overlevende etter denne flystyrten gikk til en lokal landsby i nærheten for å be om vann. Men ved returen til flyvraket, hørte de afrikanske stemmer og skudd fra automatgeværer. ZIPRA-geriljaen drepte 10 av de overlevende som fortsatt var i nærheten av flyet før selve flyet ble plyndret. Tre overlevende etter krasjen klarte å unngå å bli drept ved å stikke av og gjemme seg i skogen.
The Kulta Beats

**The Kulta Beats** er en norsk musikkgruppe som ble dannet i Trondheim. I 2004 ga de ut EP-en *[[Loose Fit]]* og samme år kom debutalbumet *[[Civilize the Brutes]]* og i 2006 kom albumet *[[Replication Bomb]]*.

## Medlemmer
* Einar Haave – gitarist
* Svein Inge Sæther – bassist
* Christopher Glass – vokal, orgel
* Hogne Galåen – gitarist
* Jørgen Brennvall – diverse instrumenter
* Per Andreas Gulbrandsen – trommer
Mark Verheiden

**Mark Verheiden** (født 26. mars 1956) er en amerikansk forfatter av tegneserier og manus til film og fjernsyn. Han debuterte som tegneserieforfatter med den satiriske *The American* (med Chris Warner) i 1987. I 1989-1990 skrev han ''The Phantom''  (tegnet av Luke McDonnell) for DC Comics. I samarbeid med medforfatter Jan Strnad og tegner Mark Texeira laget han science fiction-serien *Stalkers* i 1990.Han har også skrevet en rekke tegneserier basert på *[[Aliens]]*- og *[[Predator – den usynlige fiende|Predator]]*-filmene for Dark Horse Comics. På 2000-tallet har han gjort seg mest bemerket med sitt arbeid med *[[Superman]]* for DC Comics.

Verheiden har også arbeidet med manus for filmer som *Timecop*, ''The Mask'' og *My Name is Bruce*, samt for TV-serier som *[[Smallville]]*, ''Battlestar Galactica'' og *[[Heroes (TV-serie)|Heroes]]*.

## Referanser


## Eksterne lenker
*
Movement for the Survival of the Ogoni People

**Movement for the Survival of the Ogoni People** (MOSOP) er en organisasjonen som representerer Ogonifolket i Niger Delta i Nigeria og deres etniske og miljømessige rettigheter til deres etniske nasjonalitet.

Organisasjonens mandat er en kampanje om å fremme demokratisk bevissthet, beskytte miljøet som Ogoni-folket lever i, øke den sosiale, økonomiske og fysiske utvikling for deres region, beskytte kulturelle rettigheter og praksisen til Ogoni-folket, og finne egnede rettigheter av selvtillit -bestemmelse for Ogoni folket. 

MOSOP startet deres arbeide i 1990 med Ogoni Bill of Rights, som var adressert til den føderale regjeringen i Nigeria. Dette vedtaket lister opp deres største bekymringer: de oljerelaterte lidelsene for deres folk, statlig forsømmelse av Ogoni-folket, mangel på sosiale tjenester, og politisk marginalisering av befolkningen. Disse bekymringene ble satt i sammenheng med at de ville ha større kontroll over en rettferdig andel av inntektene fra deres ressurser, og kulturelle rettigheter, slik som bruk av deres eget lokale språk. 

Den 10. november 1995 ble ni aktivister fra bevegelsen, blant dem dramatikeren Ken Saro-Wiwa arrestert og hengt av den nigerianske regjeringen etter anklager om "oppfordring til drap". De var ikke de eneste medlemmene av MOSOP som måtte bøte med livet på grunn av det myndighetene regnet som opprørsvirksomhet.
Ripples

***Ripples*** er debutalbumet til Above Symmetry, utgitt første gang i januar 2010 under bandnavnet «Aspera».

Musikkalbumet ble utgitt på nytt etter at bandets har skiftet navn til Above Symmetry, i Europa 25. april 2011, og i USA digitalt dagen etter. 2011-utgaven har fire ekstra spor. Albumomslaget er laget av Nils K. Rue, vokalist i Pagan's Mind.

## Sporliste
# «Intro»
# «Ripples»
# «Do I Dare?»
# «Remorse»
# «Between Black & White»
# «Catatonic Coma»
# «Torn Apart»
# «Traces Inside»
# «Reflections»
# «The Purpose»
# «Trails of Clarity» (bonus)
# «Traces Inside» (edit – bonus)
# «Ripples» (edit – bonus)
# «Video Track» (edit – bonus)
Brisbane Road

Bruk av malen

**Brisbane Road** (fra 2025 til 2027 også kjent som *The BetWright Stadium* av sponsormessige årsaker) er hjemmebanen til fotballaget Leyton Orient og Tottenham Hotspur kvinner.

## Historikk
Stadionet har vært hjemmebanen til Leyton Orient siden 1937. Før dette var det fotballaget Leyton som spilte her. Stadionet har fått flere mindre oppgraderinger i løpet av årene med de flere større oppgraderinger på 1950- og 1960 tallet. I 1962 rykket Leyton O opp til øverste nivå og da ble det installert flere sitteplasser; totalt 3500 sitteplasser. Det ble med én sesong på toppnivå og laget havnet på siste plass i 1962/63-sesongen. I 1978 ble hele *West Stand* omgjort til sitteplasser. I 1996 ble ståtribunene på søndre del fjernet og brukt som parkeringsplass inntil de fikk støtte for å bygge en ny tribune som ble ferdig i 1999.

## Bildegalleri

Brisbane Road West Stand - 2.jpg| West Stand sett fra South Stand
Brisbane Road East Stand - 1.jpg| East Stand



## Referanser


## Eksterne lenker
Side om stadionet hos Leyton Orient
*
Oslo Vikings

**Oslo Vikings** er en amerikansk fotballklubb i Oslo som spiller hjemmekampene sine på Frogner Stadion. 

Klubben ble stiftet etter sammenslåingen av tre programmer fra Oslo handelsgymnasium, Ris gymnas og Ulleren videregående skole i 1986 under navnet Westside Vikings, før klubben endret navn til til Oslo Vikings i 1992. Laget er en del av Norges Amerikanske Idretters Forbund, hvor de spiller i Eliteserien, U17 og U14. Laget deltar også i Northern European Football League.

Vikings har flest NM-seire i Norge med sine 13 gull i nasjonale mesterskap.

## Historie
Oslo Vikings fikk i 1987 besøk av St Olaf College og spiller for første gang en jevn kamp (12-12) mot erkerivalen Vålerenga Trolls.

I 1988 bestemmer klubben seg for å gjengi tjenesten og besøke St Olaf College i Northfield, Minnesota nær Minneapolis og St. Paul. I finalen taper Vikings for tredje år på rad mot Vålerenga Trolls. 

Klubben utvikler seg stadig og i 1989 kan Vikings for første gang vise sitt eget juniorprogram på banen. Samme år får de igjen besøk av et universitetslag fra USA, Bethune-Cookman College og taper vennskapskampen mot de. Samme år taper de igjen i NM-finalen mot Vålerenga Trolls.

Gjennombruddet til Oslo Vikings kom først i 1990 etter 4 år med sølv vinner de endelig sitt første av 12 gull i Eliteserien i NM-finalen mot Vålerenga Trolls. 

Gullrekken fortsetter i 1991 da de vinner sitt andre gull i NM-finalen mot Asker Lynx. I 1991 får de også besøk av Luther College (USA) til Oslo for en vennskapskamp. Runningback Nicolay Aslaksen blir draftet til NFL-sponsede World League Raleigh-Durham Skyhawks. 

Den siste sesongen Oslo Vikings går under navnet "Westside Vikings" i 1992 ender også med gull mot Vålerenga Trolls, og Vikings blir NM-mestere tre år på rad i Eliteserien. 

Seiersrekken til Vikings blir brutt med et tap mot Vålerenga Trolls i 1993, men klubben fortsetter å vokse aktivt med rekrutterings-aktiviteter og juniorleire.

I 1994 deltar klubben i sin første europeiske turnering, HydroTexaco Bowl, i Herlev, Danmark og kommer seirende ut. Allikevel taper de NM-finalen hjemme i Norge.

Vikings drar igjen utenlands i 1995, denne gangen til Finland for å spille mot Espoo Colts. Colts er storfavoritter i oppgjøret, men Vikings vinner. Hjemme i Norge går NM-gullet igjen til Vålerenga Trolls.

I 1996 hyrer klubben for første gang en amerikansk hovedtrener, Joe Murawa. Resultatet blir det samme med sølv mot Vålerenga, men klubben vinner Spring Bowl I i Oslo med juniorlaget.

Klubben vokser og legger til Viqueens Cheerleaders samt et reservelag (2 div) som ser dagens lys i 1997. Spring Bowl II arrangeres, og Vikings vinner igjen for andre året på rad, men taper NM-finalen igjen mot Trolls. 

Samme året entrer Oslo Vikings Eurocup for første gang.

Oslo Vikings sin storhetstid begynner i 1998, da hovedtrener Val Gunn leder Vikings til sitt første gull siden 1992 og dermed bryter den fem år lange seiersrekken til Vålerenga Trolls. 

Det samme året slår klubben Roskilde Kings i Eurocupen. 

## Referanser


## Eksterne lenker
*
Spekking (kjøtt)

**Spekking** er en prosess (kjøtting og spekking) der kjøtt og spekk skilles fra hverandre etter slakting, for å unngå at verdifullt kjøtt harskner. Dette var spesielt betydningsfullt under hval- og selfangst, siden hvaler og seler har et tykt spekklag mellom huden og kjøttet. På seldyr måtte spekket også fjernes fra undersiden av huden for best mulig å bevare det verdifulle selskinnet.

## Spekking for steking
Spekking av kjøtt (ikke det samme som speking) var en fremgangsmåte for tilberedning av kjøtt i større stykker (stek), som idag er gått av moten. Metoden var aktuell for magert kjøtt som ble tilberedt i ovn, særlig i tiden før moderne ovner kunne stilles inn på en gitt temperatur, og før man hadde steketermometer til å overvåke stekingen. For å hindre at kjøttet (f.eks. vilt eller oksestek) skulle bli for tørt og smakløst, kunne man stikke hull gjennom kjøttet langsmed kjøttfibrene. Gjennom disse kunne man (med et verktøy som likner en stor heklenål) trekke igjennom strimler av svinespekk før kjøttet ble stekt. Man kunne også legge et tynt lag av spekk over og rundt steika.

## Referanser
Kommuner i departementet Cher

Dette er en liste over de 290 kommunene i departementet Cher i regionen Centre-Val de Loire i Frankrike. Per 1. januar 2021 er antall kommuner redusert til 287. 

* (CAB) Communauté d'agglomération de Bourges, dannet i 2003.

## Referanser
Hattifnattene

**Hattifnattene** (finlandssvensk *hattifnattarna* eller **hatifnattarna**) er vesen i Tove Janssons bøker om Mummitrollet.

De er små, sylinderformede, og kan beskrives som «elektriske spøkelser som skremmer mange». De er tause vesner som alltid vandrer omkring hvileløst; døve og stumme, og uten behov for mat eller drikke. De opptrer alltid i oddetall. De holder til på Hattifnattøya, og når det er tordenvær samler de seg sammen ved kjempegranen, eller ved en stolpe med et barometer på. Etter tordenværet er de ladet, og farlige å berøre.

Hattifnattene er tilstede i mummiuniverset helt fra den første boka, *[[Småtrollene og den store oversvømmelsen]]* (1945). Mummipappa henviser ofte til hattifnattene som en del av sin ville og eventyrlige ungdom, uten at det gis detaljer. I novellesamlingen *[[Det usynlige barnet]]* (1962) forteller novellen «Hattifnattenes hemmelighet» om Mummipappas reise ut til Hattifnattøya, hvor han hilses med respekt.

I tegneserien *[[Mummitrollet (tegneserie)|Mummitrollet]]* opptrer hattifnattene fra første episode. Her er de masete og innspåslitne – og familiemedlemmer, mens de i bøkene framstår som hemmelighetsfulle og dragende.

## Referanser
Khione (datter av Boreas)

**Khione** (Χιόνη, *Khionê*, «snø»)  er i henhold til gresk mytologi en nymfe eller en mindre gudinne for snøen og den milde bris. Hun er datteren til Boreas, nordavinden og vinterens gud, og Oreithyia («fjellstorm»), en nymfe fra Athen som han bortførte. Blant hennes søsken er Zetes, Kalaides og Kleopatra, hustru av Fineus, en konge i Trakia.

Hun var elsket av Poseidon og hun fødte ham en sønn, Eumolpos. I frykt for sin fars vrede kastet hun barnet i havet, men Poseidon berget barnet og ga ham tilliten til å ta seg av Benthesikyme, en datter av seg og Amfitrite. Eumolpidene som hadde ansvaret for de eleusinske mysterier hevdet å nedstamme fra henne, ved at hun er mor av Eumolpos.

## Referanser


## Eksterne lenker
* «Khione», *Wiktionary*
Spekking

**Spekking** har flere betydninger:
* Spekking (kjøtt) – en gammel metode for å hindre stekt kjøtt å bli for tørt.
* Spekking (mur) – en murerteknikk for å fylle sprekker eller fuger.
* Spekking (skinn) – prosedyre for å rengjøre f.eks. selskinn før garving/mykgjøring.
Alt (elv)

**Alt** er ei elv i Merseyside i England. Den er 28 kilometer lang. På deler av sin lengde danner elva grensa mellom Merseyside og Lancashire.

Elva har sitt utspring ved Hag Plantation i Huyton, på 40 meter over havet, og renner derfra gjennom Croxteth Park og fortsetter mot nordvest, mer eller mindre parallelt med motorveien M57 sør for Kirkby. Den renner deretter videre mellom Aintree og Maghull. Sør for Formby snur elva mot sør og munner ut i Irskesjøen gjennom et estuar ved Hightown, rundt 15 kilometer nord for Liverpool sentrum. Elvemunningen ligger nær nordenden av elva Merseys estuar og markerer også den nordlige enden av Crosby Beach.

Estuaret er en del av naturvernområdet *Ribble and Alt Estuaries Special Protection Area*.

## Steder langs elva
* Hightown
* Formby
* Great Altcar
* Ince Blundell
* Maghull
* Aintree
* Melling
* Waddicar
* Kirkby
* Knowsley
* Croxteth
* West Derby
* Huyton

## Referanser


## Eksterne lenker
* 
* Firm fined for sewage pollution, firma bøtelagt for forurensning, BBC
* River Rehabilitation Scheme at Huyton 
* River rehabilitation in an urban environment: examples from the Mersey Basin, North West England, rehabilitering av elven i et urbant miljøperspektiv
* The River Alt flood management review, gjennomgang av håndtering av oversvømmelser
Leo Leonhardsen

**Leo Leonhardsen** (født 1956) er en norsk visesanger, komponist, tekstforfatter, gitarist og pedagog. I 1978 reiste han på sin første turne som visesanger for Rikskonsertene i Nord-Norge. Han ble en kjent profil i Nord-Norge ved hjelp av Festspillene i Harstad, Troilltampen og andre festivaler. Etter opptreden på Skagenfestivalen og Frederikssundfestivalen i Danmark ble han invitert til Waxholms Visfestival og Mosebacke i Stockholm, og dette medførte et langvarig samarbeid med den svenske viseutøveren og arrangøren Git Magnusson. Han ble en mye brukt akkompagnatør i det nordiske visemiljøet, hvor han blant annet medvirket i mange av Kalle Zwilgmeyer viseprogram og kom til å bli en gjenganger i det nordiske visetreffet i Skagen.  

I to perioder har han vært leder i Norsk viseforum, og i mange år har han deltatt i styret for den nordiske viseorganisasjonen Nordvisa. 

## Diskografi
* *Etter vinter kjem det vår* (1983)
* *Åsull* (1996)
* *Åsull og venner* (1997)
* *Morgenland* (2003)
* *Til Ithaka* (2005)
Leonhardsen har også medvirket som musiker eller produsent på en del andre utgivelser.

## Eksterne lenker
* viseforum.no: Månedens visevenn: Leo Leonhardsen (juli 2022)
Marte Wexelsen Goksøyr

**Marte Wexelsen Goksøyr** (født 1982) er en norsk scenekunstner og foredragsholder.

Hun hadde hovedrollen i teaterstykket *[[Askepott]]* ved Torshovteatret i 2006, og hadde en rolle i Riksteatret sin oppsetning av *[[Folk og røvere i Kardemomme by]]* på nasjonal turné  2008. Hun har også skapt en dokumentar om seg selv ved navn *Bare Marte* som ble vist i *Faktor* på NRK i 2007, hvor hun viser hvordan hun blir diskriminert fordi hun har Down syndrom, og hvordan andre bare ser syndromet og ikke mennesket. Hun spilte en av de sentrale rollene i Itonje Søimer Guttormsens dramafilm *[[Gritt]]* fra 2021. For rolle ble hun nominert til Amandaprisen 2021 i klassen beste kvinnelige birolle, og ble dermed den første skuespiller med Downs syndrom til å bli nominert til prisen.

Marte Wexelsen Goksøyr har gitt foredrag i ulike sammenhenger. Hun ble en kjent debattant i forbindelse med Arbeiderpartiet sitt forslag om gratis ultralyd i uke 12. Marte Wexelsen Goksøyr møtte statsministeren i vandrehallen og stilte et enkelt spørsmål: «Har ikke jeg rett til å leve?». Hun stilte det fordi hun har Down syndrom og fordi regjeringen foreslår å gi gravide tilbud om ultralyd tidligere, blant annet for å finne ut om fostre har Down syndrom. 16. februar 2014 talte Goksøyr under åpningsseremonien for jubileumsåret for Grunnloven. Her omtalte hun personer med Downs syndroms status i samfunnet, og kritikken mot hennes referanser til abortstatistikkene utløste debatt om ytringsfrihetens grenser. Marte Wexelsen Goksøyr ble 1.9.2018 tildelt Sankt Hallvards Ordenens fortjenstkors for sitt arbeid for menneskeverd. Den 5. desember 2017 ble hun kåret til «årets ålreite dame» av Jo Nesbø og Harry Hole-stiftelsen.

Hun initierte Marteprisen som ble opprettet av, og delt ut første gang i 2018 i regi av Norsk Nettverk for Down syndrom (nå Downs syndrom Norge). Prisen deles ut årlig på Verdensdagen for Downs syndrom den 21. mars. 

## Priser og utmerkelser
* 2009: NFUs ærespris
* 2011: Donasjonspris til minne om Wenche Foss
* 2011: Bjørnsonprisen (sammen med Ola Didrik Saugstad).
* 2012: Livsvernprisen
* 2012: Stolthetsprisen
* 2015: SOR-prisen
* 2016: Jonas-prisen (sammen med teaterregissør Kjersti Horn)
* 2017: Harry Hole-prisen *Årets ålreite dame* av Harry Hole-stiftelsen
* 2018: Tildelt Sankt Hallvards Ordenens fortjenestekors
* Nominert til Amandaprisen 2021 i klassen beste kvinnelige birolle for *[[Gritt]]*

## Bibliografi

* Marte Wexelsen Goksøyr *Jeg vil leve* Oktober 2012 ISBN 978-82-495-0925-6
* Knut Ødegård (red.) *Mennesket i sorteringssamfunnet* med bidrag av Marte Wexelsen Goksøyr Akademiets småskrifter nr. 7 Arneberg 2011 ISBN 978-82-8220-047-9

## Referanser


## Eksterne lenker
*
Federazione Anarchica Informale

**Federazione Anarchica Informale** (FAI) (på italiensk: **Federazione Anarchica Informale**), må ikke forveksles med den italienske *Anarchist Federation* (også FAI) er en italiensk opprørsgruppe med flere anarkistiske tendenser. 

Deres ideologi er imot både den nåværende Europeiske Union som de regner som en  undertrykkende autoritet som søker verdensherredømme. I 2003 hevdet gruppen at de hadde ansvaret for en bombe som var rettet mot flere europeiske institusjoner. Organisasjonen står på EUs liste over terrororganisasjoner. 

I 2010, avskar Italias postgang et truende brev med en kule adressert til statsminister Silvio Berlusconi. Den 23. desember 2010, fikk FAI kreditten for flere eksploderende pakker som ble levert til den sveitsiske og chilenske ambassaden i Roma. Gjennom mange nyhetskilder ble det feilaktig rapportert at en annen ekstrem gruppe, den italienske Anarkistiske Føderasjon, hadde tatt på seg ansvaret for posten-bombene.
Erling Johnsen

**Erling Johannes Johnsen** (født 4. oktober 1892 på Ytterøy i Nord-Trøndelag, død 17. februar 1987) var en norsk redaktør, journalist og forfatter. Når han skrev i avisen signerte han iblant med pseudonymet **Baris**.

Han vokste opp på Straumen på Inderøy. Han var journalist i *[[Indherred]]*, *[[Østlendingen]]* og *[[Nidaros (avis)|Nidaros]]* før han begynte i *[[Nationen]]* ved oppstarten i 1918. I 1945 ble han redaktør av nyhetsstoffet og kulturstoffet, og sluttet i 1963. Han hadde kunst og kultur som interesseområde, og ble ansett for å være en god ambassadør for norsk litteratur. Kristian Elster, Inge Deres, Peter Egge, Barbra Ring, Johan Bojer og Johan Falkberget tilhørte hans beste venner.

Han anså språklig slurv og uryddighet som en journalistisk dødssynd.

Hans første bok ble lansert i 1917. I 1940 kom *Gutten på solsia* ut. Han oppnådde stor suksess med denne boken.

## Bibliografi

* 1917 *Somarnæter : Forteljingar*, Erik Gunleiksons forlag, Risør
* 1940 *Gutten på Solsia*, Gyldendal Norsk Forlag
* 1941 *Nordmannsguttene*, Gyldendal Norsk Forlag
*1945 *Krig i Hov-Kleiva*, Gyldendal Norsk Forlag
*1958 *Tore Fortenkt*, Gyldendal Norsk Forlag

## Referanser
Kommuner i departementet Indre

Dette er en liste over de 243 kommunene i departementet Indre i regionen Centre-Val de Loire i Frankrike. Per 1. januar 2022 er antall kommuner redusert til 241.

* (CAC) Communauté d'agglomération Castelroussine, dannet i 2000.

## Referanser
Mouvement de libération du Congo

**Mouvement de libération du Congo** (MLC) er et politisk parti i Den demokratiske republikken Kongo. Den var tidligere en opprørsgruppe som kjempet i den andre krigen i Kongo i august 1998. Organisasjonen tok etter hvert del i en overgangsregjering og ble opposisjonsparti. Ved valget til Senatet den 19. januar 2007 vant partiet 14 av de 108 setene. Partiet fikk 64 av 500 seter i parlamentet ved valget i 2006.

Under krigen ble MLC støttet av regjeringen i Uganda og de kontrollerte mye av de nordlige områdene i landet, særlig i provinsen Équateur. Denne provinsen ble ledet av tidligere forretningsmann Jean-Pierre Bemba, som ble gitt posisjonen som visepresident etter fredsavtalen i 2002. Byen Gbadolite i det nordlige Kongo blir brukt som hovedkvarteret til MLC. MLC var det primære instrumentet for Uganda under den andre krigen. Thierry Betu var rådgiveren til Jean Pieerre Bemba og en av de ledende personene i den kongolesiske frigjøringsbevegelsenmedlem, MLC, fram til han måtte flykte til Norge i 2007 med familien sin.

## Referanser
KV10

**Gravkammeret KV10** som befinner seg i Kongenes dal nær dagens egyptiske by Luxor, ble hugget ut og dekorert for begravelsen av faraoen Amenmesse fra det 19. dynastiet i oldtidens Egypt. Men det er ikke noe bevis for at han faktisk ble begravd her. Seinere ble utsmykningen erstattet med scener for Takhat og Baktwerel, to kvinner av kongelig slekt fra det seine 20. dynastiet.

Det ble besøkt av Richard Pococke, Jean-François Champollion og Karl Richard Lepsius, og kortfattet studert av Edward R. Ayrton før det ble ordentlig undersøkt av et team fra University of Memphis fra USA under ledelse av Otto Schaden i 1992.

## Litteratur
* Reeves, N & Wilkinson, R.H. The Complete Valley of the Kings, 1996, Thames and Hudson, London.
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## Eksterne lenker
* Theben kartprosjekt: KV10 - Innbefatter beskrivelse, bilder og plantegninger over gravstedet (engelsk)
* KV-10 – Amenmesses gravkammer prosjekt